

# **Innkalling**

|  |  |
| --- | --- |
| **Utval:** | **Ålesund kontrollutval** |
| **Møtestad:** | Ålesund rådhus, lågblokka 4. etg |
| **Dato:** | 29.04.2025 |
| **Tidspunkt:** | 16:30 |

Den som har lovleg forfall eller vil ha vurdert habilitet til ei eller fleire av sakene, må melde frå snarast mogleg til sekretariatet på e-post: post@sksiks.no eller på telefon 90741399

Varamedlem møter etter nærare beskjed frå sekretariatet.

|  |  |
| --- | --- |
| Sakliste  |   |
| PS 08/25 | Godkjenning av innkalling og sakliste, protokoll frå forrige møte |  |
| PS 09/25 | Rapport forvaltningsrevisjon 2024 - vatn og vassforsyning |  |
| PS 10/25 | Bestilling forvaltningsrevisjon personalforvaltning |  |
| PS 11/25 | Prosjektplan for eigarskapskontroll 2025 |  |
| PS 12/25 | Kontrollutvalet si årsmelding 2024 |  |
| PS 13/25 | Om revisjonsrapport frå kontrollhandling av sluttrekneskap investeringsprosjekt – Brisingstubben. |  |
| PS 14/25 | Meldingar og skriv |  |
| MS 05/25 | Oppdatering om oppfølging etter kontrollhandling om budsjettprosess  |  |
| MS 06/25 | Nyhetsbrev mars 2025 Forum for kontroll og tilsyn |  |
| MS 07/25 | Høyring om anbefalinger for sekretariata sitt arbeid ved planlegging av besøk i verksemder |  |
| MS 08/25 | Varsel om eigarmøter 2025 i heileigde selskap |  |

Ålesund, 22.04.2025

|  |  |
| --- | --- |
| Svein Rune Johannessen | Solveig Kvamme |
| Leiar kontrollutval | Seniorrådgivar SKS IKS |

|  |  |  |
| --- | --- | --- |
| Logo  Description automatically generated | Vår ref. | 25/46 - 1 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 08/25 | Ålesund kontrollutval | 29.04.2025 |

## Godkjenning av innkalling og sakliste, protokoll frå forrige møte

**Sekretariatet si innstilling:**

Kontrollutvalet godkjenner innkalling og sakliste. Samt møteprotokoll frå forrige møte slik den ligg føre.

|  |
| --- |
| **Vedlegg** |
| Møteprotokoll - Ålesund kontrollutval - 28.01.2025 |

|  |  |  |
| --- | --- | --- |
| Logo  Description automatically generated | Vår ref. | 24/87 - 9 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 09/25 | Ålesund kontrollutval | 29.04.2025 |

## Rapport forvaltningsrevisjon 2024 - vatn og vassforsyning

## Ålesund kommune

**Sekretariatet si innstilling:**

Med bakgrunn i revisor sine funn og vurderingar er Ålesund kontrollutval si tilråding til kommunestyret slik:

Kommunestyret bed kommunedirektøren om å

1. evaluere kvifor dei mål som er lagt for sanering av gamle rør ikkje vert nådd, og legge fram ein prioritert oppfølgingsstrategi for å nå måla.
2. forbetre og formalisere rutinane innan internkontroll i tråd med dei tilrådingane som kjem fram i rapporten.
3. praktisere internkontrollrutinane slik at det vert ei systematisk oppfølging av drikkevatnet ved hendingar knytt til forureining, og som sikrar koordinering og kommunikasjon mellom involverte avdelingar og aktørar.
4. følgje opp rapporten sine merknader om evaluering og læring etter uønskte hendingar

Kommunestyret bed om at kommunedirektøren sender kontrollutvalet ein framdriftsplan for tiltak i tråd med vedtaket, innan 20. august 2025.
Kontrollutvalet følgjer opp vidare på vegne av kommunestyret.

**Bakgrunnsinformasjon:**

I slutten av januar 2024 vart det gjort kjent for ålmennheita gjennom media at Ålesund kommune som tiltakshavar for byggeprosjektet i Brusdalsvegen 208, sjølve bestemte å sleppe forureina avløpsvatn ut i kommunen si hoveddrikkevasskjelde. Først når øverste leiing vart kjent med utsleppet etter seks veker, vart det umiddelbart stoppa.

Med utgangspunkt i medieoppslaga januar/februar 2024 bad kontrollutvalet tidleg i mars om ei orientering frå kommunedirektøren om korleis kommunen på generell basis arbeider med å sikre drikkevasskjelda til Ålesund kommune. Kommunedirektøren orienterte kontrollutvalet utan at det då kom fram for kontrollutvalet alvoret ved denne aktuelle hendinga. Kontrollutvalet såg ikkje då behov for å gå vidare med saka. I juni 2024 vart kontrollutvalet kontakta av ein innbyggar, som uttrykte sterk bekymring for kommunen si handtering og oppfølging etter utsleppet. Og då valgte leiar og sekretariatsrådgivar å sjå litt nærare på ein del dokumentasjon rundt hendinga.

På bakgrunn av den informasjonen leiar og sekretariatsrådgivar fekk kjennskap til, vart det førebudd ei sak til kontrollutvalet sitt møte 03.09.2024, sak 28/24 Forureining frå Brusdalsvegen 208 til Brusdalsvatnet.

I denne saka gjorde kontrollutvalet slikt vedtak: *Kontrollutvalet er gjort godt kjent med hendinga der kommunen sjølv slapp forureining ut i Brusdalsvatnet. Etter administrasjonen si orientering til kontrollutvalet om hendinga, vurderer kontrollutvalet at det er knytt stor risiko og vesentlegheit til kommunen si forvaltning av drikkevatnet.*

*Kontrollutvalet tilrår derfor kommunestyret til å vedta at kontrollutvalet bestiller ein uavhengig forvaltningsrevisjon av drikkevassforsyninga og den aktuelle hendinga.*

Saka vart så sendt frå kontrollutvalet og til behandling i kommunestyret,  som i sitt møte 19.09.2024 vedtok i sak 096/24 at … *kontrollutvalet bestiller ein uavhengig forvaltningsrevisjon av drikkevassforsyninga og den aktuelle hendinga.*

Med dette vart prosessen med forvaltningsrevisjon satt i gang og kontrollutvalet følgde opp bestillinga i tråd med lov og forskrift, og god skikk og praksis på området. Kontrollutvalet sendte bestillinga til Møre og Romsdal Revisjon SA, som er kommunen sin forvaltningsrevisor.

**Vurdering:**

Kontrollutvalsekretariatet har tirsdag 22. april motteke endeleg rapport frå Møre og Romsdal Revisjon SA.  Sekretariatsrådgivaren si vurdering er at rapporten er utført og levert i samsvar med bestillinga. Ressursbruken er innanfor den ramma som vart sett for prosjektet.
Der er god samanheng mellom problemstillingar, revisjonskriterium, metode, data, vurderingar, konklusjonar og tilrådingar. Det kjem klårt fram kva som er data, og kva som er revisor sine vurderingar. Og det kjem fram kva avvik revisjonen har avdekt, og korleis desse blir vurderte i høve til revisjonskriteria. Dei moment som ein ut frå Kontrollutvalsboka kan forvente å finne i ein slik rapport, er tatt med.

Kommunedirektøren sine kommentarer går fram av rapporten som eit eig vedlegg.

Tilrådingane som revisor kjem med kan ikkje oppfattast som pålegg, fordi verken revisor eller kontrollutval har instruksjonsmynde ovanfor administrasjonen. Kontrollutvalet sitt mynde er å gje sine tilrådingar til kommunestyret, som er det organet som kan be administrasjonen om å gjennomføre eventuelle tilrådde tiltak.  Og at utvalet følgjer opp det vedtaket som kommunestyret gjer i si behandling av rapporten.

Departementet minner om at for at forvaltningsrevisjonsrapportane skal gje læringseffekt, er det sentralt at kontrollutvalet har ein konstruktiv dialog og god samhandling med administrasjonen. I oppfølginga av forvaltningsrevisjonar er det viktig å leggje vekt på potensialet for forbetring og utvikling. Dette vil medverke til betre måloppnåing og auka kvalitet på tenestene

I rapporten frå revisjonen kjem det fram at nokre av revisjonskriteria ikkje er oppfylt, eller berre delvis oppfylt. Det vert identifisert fleire forbetringsområder og sekretariatsrådgivaren vil råde til at  kontrollutvalet støttar seg på revisor sine funn og tilrådingar når utvalet gjev si innstilling til kommunestyret. Derfor vert det lagt til grunn i sekretariatet si tilråding til vedtak for kontrollutvalet.

I kontrollutvalet sitt møte vil revisor presentere rapporten og er tilgjengeleg for spørsmål. Når det gjeld behandling av rapporten i kommunestyret, så har revisor møteplikt. Om kommunestyret og kontrollutvalet ynskjer det, kan revisor presentere rapporten for kommunestyret før realitetsbehandlinga. Ved spørsmål i kommunestyret bør hovudregelen vere at kontrollutvalsleiar svarer på vegner av kontrollutvalet. Unntaket er når spørsmål er knytte til sjølve gjennomføringa av undersøkinga og korleis revisor har kome fram til konklusjonane i rapporten.

|  |
| --- |
| **Vedlegg** |
| Forvaltningsrevisjon vatn og vassforsyning 2025 - endeleg rapport |

|  |  |  |
| --- | --- | --- |
| Logo  Description automatically generated | Vår ref. | 25/44 - 1 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 10/25 | Ålesund kontrollutval | 29.04.2025 |

## Bestilling forvaltningsrevisjon personalforvaltning

## Ålesund kommune

**Sekretariatet si innstilling:**

Ålesund kontrollutval ber sekretariatet om å bestille ein forvaltningsrevisjon innan personalforvaltning i Ålesund kommune, sett i lys av den praktiserte stillingskontrollen.

Bestillinga går til Møre og Romsdal Revisjon SA, og vi ber om at det vert lagt fram ein prosjektplan til neste møte i kontrollutvalet.

Prosjektplanen skal innehalde:

* bakgrunn og føremål
* problemstillingar
* revisjonskriterie og metode
* tidsplan
* forventa ressursbruk

**Bakgrunnsinformasjon:**

Forvaltningsrevisjon er ei av dei pålagde oppgåvene til kontrollutvalet. Det er eit verktøy som kommunestyret og kontrollutvalet skal nytte for å sikre at kommunen på best mogleg måte tek omsyn til innbyggjarane sine behov og rettar.

I kommunelova § 23-3 første ledd blir forvaltningsrevisjon definert som systematiske vurderingar av økonomi, produktivitet, regeletterleving, måloppnåing og verknader ut frå kommunestyret sine vedtak.

Ålesund kommunestyre gjorde følgjande vedtak i sitt møte 19.09.2024:

*Kommunestyret vedtek Plan for forvaltningsrevisjon 2024-2027 Ålesund kommune, slik den ligg føre med desse prioriteringane:*

1. *Personalforvaltning og sjukefråver*
2. *Kommunale bustader, forvaltning og tildeling*
3. *Digitalisering, digitale flater og innbyggarkommunikasjon*
4. *Helseplattformen AS og Ålesund kommune*
5. *Attvin AS - sjølvkosttenester og bedrift*

*Kontrollutvalet får fullmakt til å gjere endringar i planen om risiko og vesentlegheit vert endra.*

**Vurdering:**

Kontrollutvalet sin leiar vart rett før påske  kontakta av fleire verksemdsleiarar innan helse som uttrykte ei bekymring for at dei ikkje klarer å levere lovpålagte tenester med den tilsettingskontrollen som no vert praktisert i kommunen. Leiar i lag med sekretariatsrådgivaren hadde ein felles samtale med nokre av verksemdsleiarane for å få litt meir informasjon om temaet. Vedlagt ligg to dokument som vart sendt til kontrollutvalsekretariatet etter samtalen.

Kontrollutvalet må gjere ei vurdering av om dette som verksemdleiarane tek opp er eit tema som kontrollutvalet vil sjå nærare på, og minne seg sjølve på at kontrollutvalet arbeider på systemnivå.

Kontrollutvalet har forvaltningsrevisjon som eit av verktøya i arbeidet sitt, og har som kjent mynde til å endre den vedtekne planen om risiko og vesentlegheit vert endra. Kontrollutvalet har allereie bestilt ein prosjektplan for å gjennomføre ein eigarskapskontroll, men kan velgje å utsetje denne dersom utvalet meiner at det er meir vesentleg å få bestilt ein forvaltningsrevisjon no. Det som også taler for at eigarskapskontrollen kan utsetjast, er at kommunen si eigarskapsmelding er under ein større revisjon. Denne eigarskapsmeldinga er eit viktig grunnlagsdokument i ein eigarskapskontroll. Om kontrollutvalet ynskjer å prioritere ein forvaltningsrevisjon framfor ein eigarskapskontroll akkurat no, må det gjerast vedtak om dette i neste sak. Saka der kontrollutvalet skal behandle prosjektplan for eigarskapskontroll.

Det første temaet som er prioritert i Plan for forvaltningsrevisjon 2024-2027 er personalforvaltning og sjukefråver. På bakgrunn av den informasjonen kontrollutvalet no er kjent med gjennom vedlagte dokument frå verksemdleiarane, så kan det vere formålstenleg å iverksette ei bestilling av ein forvaltningsrevisjonen innan personalforvaltning.

Grunnlaget for val av området personalforvaltning ligg i risiko- og vesentlegvurderinga knytt til fleire av tenesteområda. Rekrutteringsutfordringar, personalforvaltning, turnover, sjukefråvær er tema som går igjen i mellom anna oppvekst, helse og omsorg, barnevern.

I planen står det at aktuelle tema/områder kan vere:

* Arbeidsmiljø i omstillingsprosessar
* Nærvær/fråværsarbeid (sjukefråvær)
* Rekrutterings- og kompetanseutviklingsprosessar, personalforvaltning
* Omstilling, innovasjon, tenestevriding og samarbeid med interne/eksterne aktørar .

Fleire av desse punkta er å finne igjen i det som verksmedleiarane peikar på som sine utfordringar. Sekretariatsrådgivaren si vurdering er at det vil vere mogeleg å spisse forvaltningsrevisjonen slik at den kan nyttast til å sjå nærare på dei utfordringane som kontrollutvalet her vert gjort merksame på. Mellom anna om personalforvaltninga vert praktisert slik at det systematisk går ut over lovpålagte tenester.

Kontrollutvalet bør i møtet drøfte kva vinkling utvalet ynskjer at forvaltningsrevisjonen skal ha, og gjere nokre avgrensingar. Utvalet bør ha i tankane kva som vil ha størst verdi for kommunestyret og for kommunen sitt forbetringsarbeid.

No i bestillerfasa er det ganske ope, og kontrollutvalet kan legge premissane og retninga for sjølve forvaltningsrevisjonen.  Det vil vere særs nyttig for den som skal lage prosjektplanen om kontrollutvalet kjem med innspel og kan gjere bestillinga tydeleg.

Etter kontrollutvalet si behandling i møtet, bestiller kontrollutvalsekretariatet ei skisse til prosjektplan hjå Møre og Romsdal revisjon SA. Prosjektplanen bør ha med forslag til bakgrunn, føremål, problemstillingar, revisjonskriterium, metode og tids- og ressursbruk.

Det er ynskjeleg at prosjektplanen vert lagt fram for kontrollutvalet i slutten av mai, slik at kontrollutval og forvaltningsrevisor kan verte einige om problemstillingane og premissane før sjølve forvaltningsrevisjonen tek til.

|  |
| --- |
| **Vedlegg** |
| Plan for forvaltningsrevisjon 2024-2027 Ålesund kommune |
| Sammendrag fra møte mellom veksemdleiarar og kommunedirektør 24.05.2024 |
| Om tilsettingskontroll |

|  |  |  |
| --- | --- | --- |
| Logo  Description automatically generated | Vår ref. | 25/5 - 3 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 11/25 | Ålesund kontrollutval | 29.04.2025 |

## Prosjektplan for eigarskapskontroll 2025

## Ålesund kommune

**Sekretariatet si innstilling:**

Ålesund kontrollutval bed Møre og Romsdal revisjon SA om å gjennomføre ein eigarskapskontroll i Ålesund kommune, med den framdriftsplan og ressursramme som er skissert i prosjektplanen.

Utvalet ber sekretariatet halde dialogen med revisor undervegs, og kvalitetssikre at moment som utvalet vart samde om i møtet, vert tatt med i arbeidet med kontrollhandlinga. Utvalet vil bli orientert om der er behov for vesentlege endringar langsmed.

Kontrollutvalet bed om at ferdig rapport vert sendt sekretariatet seinast 19. august, slik at utvalet kan behandle den i sitt møte 2. september 2025.

**Bakgrunnsinformasjon:**

Ålesund kontrollutval vedtok i sitt møte 28.01.2025 å bestille ein prosjektplan for eigarskapskontroll 2025 i Ålesund kommune.

Prosjektplanen skal innehalde

* problemstillingar i tråd med dei innspela kontrollutvalet har gjeve i møtet
* kva type informasjon som skal hentast inn, og korleis
* framdriftsplan
* forventa ressursbruk

Eigarskapskontroll er eit viktig verkemiddel for å sikre at selskapa er under folkevald styring og kontroll. Dette er ein kontroll av korleis kommunen forvaltar sine interesser i dei selskap kommunen eig. Det kan gjerast ein kontroll av om den som utøver kommunens eigarinteresser i selskap, gjer dette i samsvar med lover og forskrifter, kommunestyrets vedtak og anerkjente prinsipp for eigarstyring.

Kontrollutvalet sitt ynskjer er at ein med denne kontrollhandlinga ser på korleis kommunen forvaltar sine eigarinteresser og utøver eigarstyring av selskapa Sandøy energi AS, Sørsida utvikling AS og Ålesund kommunes administrasjonsbygg AS. Eigarskapskontrollen er ikkje ein kontroll av dei enkelte selskap, men ein kontroll av eigarstyringa.

Bestillinga byggjer på den vedtekne plan for eigarskapskontroll 2024-2027 som vart utarbeidd med bakgrunn i ei risiko- og vesentlegvurdering.

**Vurdering:**

Det vart gjennomført ein eigarskapskontroll i Ålesund kommune i 2022. Når ein no gjennomfører ein ny eigarskapskontroll, så er det naturleg at den bygger på rapporten frå forrige og at det vert sett på om det har skjedd noko i forhold til dei forbetringspunkta som vart peika på i 2022.

I prosjektplanen har revisor kome med forslag til to hovudproblemstillingar. Kontrollutvalet må i møtet drøfte med revisor om desse problemstillingane dekkjer det som kontrollutvalet ynskjer å sjå nærare på. Om kontrollutvalet har andre innspel, så er det på dette stadiet i prosessen det må kome fram.

Slik sekretariatet vurderer det, så har revisor utarbeidd ein prosjektplan i tråd med det kontrollutvalet bestilte. Det kjem greit fram i prosjektplanen kva type informasjon som skal hentast inn, og korleis revisor vil utføre kontrollhandlinga.

Framdriftsplan og forventa ressursbruk er innan dei rammer ein ynskjer det skal vere.

Kontrollutvalet bør gjere ei vurdering på om denne eigarskapskontrollen skal setjast på vent, til fordel for gjennomføring av ein forvaltningsrevisjon.

Dersom kontrollutvalet vurderer,  med bakgrunn i endring av risiko og vesentlegheit, å prioritere ein forvaltningsrevisjon innan personalforvaltning, rår sekretariatsrådgivaren til at utvalet endrar vedtaket i denne saka.

Alternativ tilråding til vedtak er: Kontrollutvalet vedtek å utsetje planlagt eigarskapskontroll. Kontrollutvalet har vurdert endring av risiko og vesentlegheit, og ynskjer å omprioritere rekkefølgja på sine kontrollhandlingar. Kontrollutvalet bed om at prosjektplanen vert lagt fram til ny vurdering når kontrollhandlingane for 2026 skal bestillast.

|  |
| --- |
| **Vedlegg** |
| Prosjektplan eigarskapskontroll 2025 |
| Revisor si erklæring om uavhengighet |
| Plan for eigarskapskontroll 2024-2027 Ålesund kommune.pdf |
| Rapport risiko- og vesentlegvurdering 2024 eigarskapskontroll - Ålesund kommune |

|  |  |  |
| --- | --- | --- |
| Logo  Description automatically generated | Vår ref. | 22/10 - 8 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 12/25 | Ålesund kontrollutval | 29.04.2025 |

## Kontrollutvalet si årsmelding 2024

## Ålesund kontrollutval

**Sekretariatet si innstilling:**

Årsmelding 2024 for Ålesund kontrollutval, vert vedteken slik den ligg føre.

Årsmeldinga vert sendt til kommunestyret som rapport på kontrollutvalet sitt arbeid i 2024.

**Bakgrunnsinformasjon:**

Det er kommunestyret som har det overordna kontrollansvaret for den kommunale verksemda. Kommunestyret vel sjølv eit kontrollutval til å utøve den løpande kontrollen med den kommunale verksemda.

Kontrollutvalet sitt mynde er knytt til gjennomføring av kontrollhandlingar for å føre kontroll med forvaltninga. Dette inneberer å setje i verk forvaltningsrevisjonar, eigarskapskontrollar og andre undersøkingar i kommunen,  og sjå til at rekneskapen blir revidert på ein forsvarleg måte. Utvalet skal sjå til at det blir ført kontroll med forvaltninga av interessene kommunen har i selskap.

Kontrollutvalet skal rapportere resultata av arbeidet sitt til kommunestyret.

**Vurdering:**

Årsmeldinga til kontrollutvalet bør gi informasjon om kva oppgåver kontrollutvalet har hatt fokus på i 2024 og dermed kva utvalet har gjort for å bidra til å nå desse overordna måla.

Årsmelding 2024 ligg ved som eige dokument.

Årsmeldinga er utvalet si årsmelding og kom gjerne med innspel til endringar i møtet.

Endeleg versjon vert å sende over til kommunestyret, som ein rapport på kontrollutvalet sitt arbeid i 2024.

|  |
| --- |
| **Vedlegg** |
| Årsmelding 2024 Ålesund kontrollutval |

|  |  |  |
| --- | --- | --- |
| Logo  Description automatically generated | Vår ref. | 25/34 - 2 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 13/25 | Ålesund kontrollutval | 29.04.2025 |

## Om revisjonsrapport frå kontrollhandling av sluttrekneskap investeringsprosjekt - Brisingstubben

## Ålesund kommune

**Sekretariatet si innstilling:**

Kontrollutvalet merkar seg at revisor rapporterer at der ikkje var negative funn,  og tek revisjonsrapporten til vitande.

**Bakgrunnsinformasjon:**

Revisor rapporterer her på dei kontrollhandlingane som er avtalt med kontrollutvalet i "Engasjementsbrev - ISRS 4400 avtalte kontrollhandlinger - Investeringsprosjekt i Ålesund
kommune for perioden 2023-2027", datert 30.11.2023.

Revisor rapporterer ingen negative funn.

|  |
| --- |
| **Vedlegg** |
| Revisjonsrapport frå kontrollhandling av sluttrekneskap investeringsprosjekt - Brisingstubben |
| Engasjementsbrev av 30.11.2023 for investeringsprosjekt 2023 - 2027 |

|  |  |  |
| --- | --- | --- |
| Logo  Description automatically generated | Vår ref. | 25/46 - 2 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 14/25 | Ålesund kontrollutval | 29.04.2025 |

## Meldingar og skriv

|  |
| --- |
| **Underliggande saker** |
| 05/25 | Oppdatering om oppfølging etter kontrollhandling om budsjettprosess  |
| 06/25 | Nyhetsbrev mars 2025 Forum for kontroll og tilsyn |
| 07/25 | Høyring om anbefalinger for sekretariata sitt arbeid ved planlegging av besøk i verksemder |
| 08/25 | Varsel om eigarmøter 2025 i heileigde selskap |

|  |  |  |
| --- | --- | --- |
| Logo  Description automatically generated | Vår ref. | 24/92 - 9 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| MS 05/25 | Ålesund kontrollutval | 29.04.2025 |

## Oppdatering om oppfølging etter kontrollhandling om budsjettprosess

**Sekretariatet si innstilling:**

Kontrollutvalet tek informasjonen til vitande.

**Bakgrunnsinformasjon:**

Kommunedirektøren informerer i vedlagte notat om justert framdriftsplan for oppfølging etter rapporten frå den gjennomførte kontrollhandlinga av budsjettprosess.

|  |
| --- |
| **Vedlegg** |
| Justert fremdriftsplan for arbeid med nytt økonomireglement for Ålesund kommune |

|  |  |  |
| --- | --- | --- |
| Logo  Description automatically generated | Vår ref. | 21/77 - 33 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| MS 06/25 | Ålesund kontrollutval | 29.04.2025 |

## Nyhetsbrev mars 2025 Forum for kontroll og tilsyn

**Sekretariatet si innstilling:**

Kontrollutvalet tek meldinga til vitande.

**Bakgrunnsinformasjon:**

Ålesund kommune ved kontrollutvalet er medlem i Forum for kontroll og tilsyn.

Vedlagt er nyhetsbrevet for mars 2025.

|  |
| --- |
| **Vedlegg** |
| Nytt fra FKT mars 2025 |

|  |  |  |
| --- | --- | --- |
| Logo  Description automatically generated | Vår ref. | 21/77 - 35 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| MS 07/25 | Ålesund kontrollutval | 29.04.2025 |

## Høyring om anbefalinger for sekretariata sitt arbeid ved planlegging av besøk i verksemder

**Sekretariatet si innstilling:**

Kontrollutvalet tek meldinga til vitande.

**Bakgrunnsinformasjon:**

Forum for kontroll og tilsyn i lag med NKRF - kontroll og revisjon i kommunene har i samarbeid utarbeidd anbefalinger om god skikk og praksis i kontrollutvalsekretariata. Desse anbefalingane har tatt føre seg ulike tema, og er meint for å gje relevant veiledning til kontrollutvalsekretariata om det aktuelle temaet som anbefalinga er knytt til.

Denne gongen handlar anbefalingane om korleis sekretariatet kan organisere det,  om kontrollutvalet ynskjer å nytte verksemdsbesøk som ei av dei kontrollhandlingane kontrollutvalet gjennomfører.

Før anbefalingane vert vedtekne av styra i FKT og NKRF, så vert det sendt ut på høyring til alle medlemmane.

For FKT sin del så består medlemsmassen av kontrollutvalsekretariata (selskapet) og kontrollutvala (kommunen). Når det gjeld NKRF så er medlemsmassen bedriftsmedlemmer (revisjonsselskap og sekretariatsselskap) og enkeltmedlemmer (tilsette som sjølv ynskjer å vere medlem).

Om Ålesund kontrollutval ynskjer at sekretariatet skal sende inn høyringssvar på vegne av kontrollutvalet, så må utvalet gjere vedtak om det i møtet. Høyringsfristen er sett til 15. juni 2025.

|  |
| --- |
| **Vedlegg** |
| Høyringsbrev om anbefaling verksemdbesøk |
| Høyring frist 15.06.2025 – verksemdbesøk |

|  |  |  |
| --- | --- | --- |
| Logo  Description automatically generated | Vår ref. | 24/30 - 14 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| MS 08/25 | Ålesund kontrollutval | 29.04.2025 |

## Varsel om eigarmøter 2025 i heileigde selskap

## Ålesund kommune

**Sekretariatet si innstilling:**

Kontrollutvalet tek meldinga til vitande.

**Bakgrunnsinformasjon:**

Kontrollutvalet skal halde seg informert om dei selskapa som Ålesund kommune har eigarinteresser i. Det er nyttig for kontrollutvalet å vere kjent med eigarmøter/årsmøter i desse selskapa, og skal difor få varsel om kor tid slike møter vert haldne.

Vedlagt er dei varsel om dato som kontrollutvalsrådgivaren er kjent med når saka vert skreven.

|  |
| --- |
| **Vedlegg** |
| Saksdokument representantskapsmøte 25.04.2025 - IKA Møre og Romsdal IKS |
| Varsel om møte i representantskapet 14.05.2025 - Sunnmøre kontrollutvalsekretariat IKS |